## **Ι. Ειδικοί Όροι**

**Για την απευθείας ανάθεση παροχής υπηρεσιών έκδοσης κάρτας διαρκείας για την είσοδο κατά την θερινή περίοδο έτους 2021 στην Waterland Θεσσαλονίκης 30 φιλοξενούμενων της Δομής Φιλοξενίας Ασυνόδευτων Ανηλίκων στους Ταγαράδες Θεσσαλονίκης, προϋπολογιζόμενης δαπάνης 1.800,00 ευρώ χωρίς ΦΠΑ και 2.232,00 ευρώ συμπεριλαμβανομένου του Φ.Π.Α.**

1. Η παροχή των υπηρεσιών διέπεται από τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών.
2. **Οι κάρτες διαρκείας που θα προμηθεύσει ο ανάδοχος θα εξασφαλίζει την χωρίς αριθμητικό περιορισμό είσοδο του κατόχου της στην Waterland Θεσσαλονίκης καθώς και την πρόσβαση σε όλες τις θεματικές δραστηριότητες της Waterland καθ΄ όλη τη διάρκεια της θερινής περιόδου τρέχοντος έτους 2021.**
3. Η εκχώρηση των υποχρεώσεων και των δικαιωμάτων του σε τρίτους ΑΠΑΓΟΡΕΥΕΤΑΙ.
4. Οι κάρτες θα παραδοθούν στην Δομή Φιλοξενίας της ΑΡΣΙΣ στους Ταγαράδες εντός 3 ημερών από την ημέρα ανάθεσης της προμήθειας στον ανάδοχο .
5. Η ΑΡΣΙΣ θα καταβάλλει την αξία των υπηρεσιών, που θα προμηθευτεί στα πλαίσια της παρούσας πρόσκλησης, εφόσον έχει γίνει οριστική παράδοση και παραλαβή του συνόλου της προμήθειας από τα αρμόδια όργανα της ΑΡΣΙΣ και **εντός εξήντα (60) ημερών την έκδοση και υποβολή από τον προμηθευτή των παρακάτω δικαιολογητικών πληρωμής**:
* **Τιμολόγιο-Παροχής Υπηρεσιών, στο οποίο να αναγράφονται η υπηρεσία, η τιμή μονάδας, η συνολική αξία της υπηρεσίας και οι νόμιμες επιβαρύνσεις,**
* **Αποδεικτικό ασφαλιστικής ενημερότητας για είσπραξη, σε ισχύ (για ασφαλιστικές εισφορές του προσωπικού),**
* **Αποδεικτικό ασφαλιστικής ενημερότητας της αρμόδιας υπηρεσίας για είσπραξη, μη μισθωτών Ε.Φ.Κ.Α., σε ισχύ( ισχύει μόνο για ατομικές επιχειρήσεις)**
* **Φορολογική ενημερότητα, σε ισχύ ή Βεβαίωση φορολογικής οφειλής (σε περίπτωση μη απόδοσης των ληξιπρόθεσμων φορολογικών οφειλών).**
1. Τον προμηθευτή βαρύνουν και συμπεριλαμβάνονται στην τιμή της προσφοράς του:

α) ο ΦΠΑ και οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.

β) Τα πάσης φύσεως ασφάλιστρα για το προσωπικό του, οι δαπάνες των μέτρων προστασίας και πρόληψης ατυχημάτων εργαζομένων ή τρίτων, της αποφυγής βλαβών σε κινητά ή ακίνητα πράγματα τρίτων.

γ) οι δαπάνες μεταφορές, τα μεταφορικά μέσα, τα μηχανήματα και εργαλεία που θα χρησιμοποιήσει για τις ανάγκες εκτέλεσης της προμήθειας

1. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.
2. **Όλοι οι όροι που αναφέρονται παραπάνω, αποτελούν και απαράβατους όρους της σύμβασης.**

**ΙΙ. Αναλυτικό Φυσικό και Οικονομικό Αντικείμενο**

|  |  |  |  |  |
| --- | --- | --- | --- | --- |
| **Υπηρεσία** | **Ποσότητα** | **Τιμή Μονάδος χωρίς ΦΠΑ** | **Προϋπολογιζόμενο συνολικό κόστος χωρίς ΦΠΑ**  | **Προϋπολογιζόμενο συνολικό κόστος με ΦΠΑ** |
| **Kάρτας διαρκείας για την είσοδο κατά την θερινή περίοδο έτους 2021 στην Waterland Θεσσαλονίκης** 30 φιλοξενούμενων της Δομής Φιλοξενίας Ασυνόδευτων Ανηλίκων στους Ταγαράδες Θεσσαλονίκης. | **30** | **60,00€** | **1.800,00€** | **2.232,00€** |
|  |